**Măria ta**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

poetului Mihai Eminescu,

Tânăr si ferice te-am ştiut, Măria Ta,

fără a şti vreodată cum se moare,

Luceafăr sfânt erai, ce tot stralucea

prin teii dragi, veşnic în floare.

Cad în genunchi la steaua dintre stele,

izvoarele au murmur de safire,

Măria Ta, vin codrii de aramă să se spele

cu lacrima din Cartea de Citire.

Eu vorbesc în sinea-mi doar în şoapte

să nu-Ţi trezesc somnoroase păsărele;

e clipa asta, totuşi, cât un glas în noapte

ori cât un cer din vara poeziei mele.

Iată, Măria Ta, suntem într-un alt mileniu

ce e gata să-Ţi dezvăluie statui,

vei fi mereu mai sus de aştri, cu un geniu

încăruţind la steaua nimănui.